‘મને શું ખબર, કે વહુ આવે પછી પણ મારે ઢસરડા જ કરવાના છે? આખી જિંદગી અમે પણ બહુ કામ કર્યું છે. કંઈ ખાટલેથી પાટલે ને પાટલેથી ખાટલે નથી બેઠાં. આ આજની આવેલી છોકરી, બે પૈસા શું કમાઈને લાવે છે, તેમાં તો તું વહુનો જ થઈ ગયો ને માને ભૂલી ગયો? હું જ નડું છું ને તમને? મૂકી આવો મને કોઈ આશ્રમમાં.’ ને પછી કલાકો સુધી મોં ફુલાવીને ઘરમાં બેસી રહેલાં. તે દિવસે સૌરવે નીતાની માફી માગી લીધેલી. ‘સૉરી નીતુ, મને નહોતી ખબર મમ્મી આવો તમાશો કરશે. તું જોબ છોડી દે, હું બીજું પણ કોઈ કામ શોધી લઈશ.’